ПРОВЕРКА ЗА ПЛАГИАТСТВО

Преди предаване на дипломната си работа, дипломантът е длъжен да направи проверка за плагиатство, като качи окончателния вариант на дипломната работа (**само като Word документ, формат doc или docx)** в Мудъл в създаденото за целта задание в курса „Защита на дипломни работи - Англицистика и американистика 2019-2020“.

URL: <https://elearn.uni-sofia.bg/mod/assign/view.php?id=215323>

Ключ за записване: MA\_EN\_2020.

NB! Не се допускат други формати **освен doc или docx.** Дипломантите трябва да се уверят, че качват правилния документ, тъй като при грешка нямат възможност сами да изтрият и качат повторно своя документ.

Работите се предават заедно със становището за оригиналност, попълнено и подписано от научния ръководител.

След получаване на доклада за сходство в Мудъл, дипломантът уведомява своя научен ръководител за резултата. При липса на неправомерно заимстване на текст от чужди източници, научният ръководител взема решение за даване на ход на защитата и попълва необходимата за целта документация, а дипломантът предава дипломната си работа в електронен и хартиен вариант (виж раздел II. Предаване на завършените магистърски тези). При предаване на дипломната работа, дипломантът подписва декларация за авторство.

Ако обаче се установи наличие на неправомерни заимствания, научният ръководител спира дипломната работа от защита, а дипломантът следва да я преработи за следваща дата за защита, следвайки указанията в „Процедурата за проверка на оригиналността чрез използване на интегрирана в средата за електронно обучение приставка на специализирана система за засичане на плагиатство в СУ „Св. Климент Охридски“ (<https://elearn.uni-sofia.bg/pluginfile.php/356527/coursecat/description/Zapoved_procedura_plagiatstvo.pdf>)

При въпроси относно процедурата по качване на дипломната работа за проверка в Мудъл, може да се свържете с гл.ас. д-р Ирина Кюланова, kjulanova@uni-sofia.bg.